Paramount Pictures Lancarkan Trailer Pertama Top Gun: Maverick
Sempena konvensyen San Diego Comic-Con, Paramount Pictures telah melancarkan trailer pertama filem sekuel Top Gun: Maverick yang dibintangi Tom Cruise sebagai Pete “Maverick” Mitchell. Anda boleh tonton trailer filem tersebut dipemain video dibawah. Top Gun: Maverick akan berlatarbelakangkan zaman dimana dunia yang penuh dengan teknologi dron dan generasi kelima jet pejuang yang meyaksikan era ‘dogfighting’ telah berakhir. Maverick kini telah menjadi pengajar juruterbang, dan mengambil Bradley Bradshaw (Lakonan Miles Teller), anak bekas rakan sepasukannya, Nick “Goose” Bradshaw, sebagai anak muridnya. Filem arahan Joseph Kosinski ini turut dibintangi Jon Hamm, Val Kilmer, Jennifer Connelly, Gleen Powell dan Ed Harris. Skrip filem ditulis Peter Craig, Justin Marks dan Eric Warren Singer. Paramount Pictures telah menetap tarikh tayangan Top Gun: Maverick pada 26 Jun 2020.